stanford-oval/wikipedia huggingface dataset:
Syyrian sisällissodan tapahtumat 2014–2015
Isisin eteneminen 2015, ilmaiskut

Sodassa tapahtui uusi käänne maaliskuussa vuonna 2015. Äärisunnien taistelujärjestöt etenivät monin paikoin.
Muun muassa al-Nusran rintama valtasi Idlibin maaliskuun lopussa 2015. Kapinalliset etenivät Etelä-Syyriassa. Isis hyökkäsi Jarmukin pakolaisleiriin. Näin Isis-taistelijat etenivät pääsiäiseen mennessä noin 10 km:n päähän Damaskoksesta. Hallituksen hyökkäys Aleppossa pysähtyi, Isis valtasi Palmyran toukokuussa 2015, ja valvoi noin puolta Syyrian pinta-alasta ja koko Irakin ja Syyrian välistä rajaa. Huhtikuussa Syyria käytti ainakin yhdessä paikassa kemiallisia aseita ilman että länsivallat puuttuivat asiaan. Venäjä alkoi enemmän tukea Assadia, jonka hallitus uukasi kaatua.
Venäjä sijoitti Syyriaan ilmavoimia ja laivastoa sekä näitä suojelevia pieniä maajoukkoja syyskuussa 2015. Venäläiset koneet aloittivat Assadia tukevat ilmaiskut 30. syyskuuta 2015. Isis jatkoi silti etenemistään. Ilmaiskujen painopiste oli selvästi pohjoiseen ei-Isis-kapinallisaluiella. Aleppon lähellä oli näkyvissä hallituksen suurhyökkäyksen enteitä lokakuun puolivälissä. Hallituksen joukot olivat parin ensimmäisen ilmaiskuviikon jälkeen edenneet suurin tappioin, mm  monia panssareita tuhottiin.
19. lokakuuta kapinalliset alkoivat onnistua vastahyökkäyksissään. Hallituksen joukot valtasivat Aleppon lähellä olleen lentokentän ja etenivät seuraavina päivinä Aleppon lähellä. Turkin ilmavoimat ampuivat alas
Syyriassa tehtävissään olleen Venäjän ilmavoimien koneen, jonka sanoivat loukanneen maan ilmatilaa. Iso-Britannia aloitti 3. joulukuuta Isisin vastaiset ilmaiskut. Myös Saksa päätti osallistua Isisin vastaisiin sotatoimiin. YK:n turvallisuusneuvosto sopi rauhansuunnitelmasta, mutta ulkovallat kiistelivät yhä Assadin asemasta ja terroristijärjestöjen listastakin. Israel tappoi ilmaiskulla Damaskokseen siellä olleen merkittävän Hizbollah-johtajan.
Syyrian sotatilanne lokakuussa 2015. Punainen, hallituksen joukot, vihreä kapinallisten joukot. Kellanruskea kurdit, tummanharmaa jihadistijärjestö Isis:n hallinnassa.
Static Shock

| Static Shock |
| --- | --- |

Tyyli:  piirrossarja
Kestoaika:  22 min
Luoja(t):  Dwayne McDuffie
Pääosissa:  Phil LaMarr Jason Marsden Danica McKellar Kevin Michael Richardson Michele Morgan
Alkuperämaa:   Yhdysvallat
Alkuperäiskieli:  englanti
Verkko:   Kids' WB
Esitetty:  23. syyskuuta 2000 – 22. toukokuuta 2004
Tuotantokausia:  4
Jaksoja:  52
Tuotanto
Tuottaja(t):  Alan Burnett Denys Cowan Swinton O. Scott III Scott Jeralos
Vastaava(t) tuottaja(t):  Sander Schwartz
Ohjaaja(t):  Denys Cowan James Tucker Vic Dal Chele Dan Riba Dave Chlystek Joe Sichta Mark J. Howard Chuck Drost
Käsikirjoittaja(t):  Len Uhley Dwayne McDuffie Christopher Simmons John Semper Jr. Alan Burnett Stan Berkowitz Ernie Altbacker Rodney Vaccaro Brooks Wachtel Paul Dini Courtney Lilly Rhonda Smiley John Ridley Adam Beechen Ralph Soll David Garber Matt S. Wayne Robert Goodman
Tuotantoyhtiö(t):  Warner Bros. Animation
Palkinnot
Voitetut:  Humanitas Prize (2003) Daytime Emmy (2004)
Ehdokkuudet:  Annie (2003) Daytime Emmy (2003, 2004) Golden Reel (2003)
Aiheesta muualla
Virallinen sivusto
IMDb 
Static Shock on yhdysvaltalainen Daytime Emmylla palkittu animaatiosarja. Sen luojana toimi Dwayne McDuffie ja tuottajana Warner Bros. Animation. Static Shockista tehtiin 52 jaksoa, jotka esitettiin Yhdysvalloissa vuosina 2000–2004 Kids' WB:llä. Sittemmin sarjaa on esitetty uusintana Cartoon Networkilla.
Tarina

Sarjan alussa Francis-niminen koulukiusaaja alkaa härnätä sarjan päähahmoa Virgil Hawkinsia koulussa. Paikalle kuitenkin saapuu Wade, joka pelastaa hänet. Myöhemmin Wade yrittää saada Virgilin mukaan jengiinsä. Virgil suostuu, koska on liian pelokas kieltäytyäkseen. He lähtevät satamaan, jossa Virgil saa aseen, kun F-Stop-jengi ilmestyy paikalle. Tappelun aikana hän kuitenkin heittää aseen pois ja menee piiloon, kun poliisit ilmestyvät paikalle. Saman tien joku yritti ampua poliiseja, mutta osuikin kaasukanisteriin, joka alkoi vuotaa ja kaasu levisi koko kaupunkiin. Virgil juoksee kotiin ja huomaa seuraavana päivänä hallitsevansa sähköä ja metallia. Hän matkaa kaverinsa Richien luo ja kertoo, mitä on tapahtunut. Richien innostamana kaksikko päättää kehitellä Virgilille sopivan sankariasun ja nimen.
Sittemmin Static saa selville, että Edwin Alva -niminen miljonääri on vastuussa kaasuvuodosta, mutta yrittäessään kerätä todisteita Hotstreak-niminen konna, joka oli aikaisemmin Staticin koulukiusaaja, tuhoaa hänen todistusaineistonsa. Hotstreak ei myöskään jää Staticin ainoaksi viholliseksi, sillä muitakin teini-ikäisiä ja vanhempia asukkaita on muuttunut kaasuvuodon vuoksi erinäisiksi superrikollisiksi.
Hahmot

Virgil Hawkins/Static on 15-vuotias poika, jota kiusattiin koulussa jatkuvasti Francis Stonen takia. Hän asuu isänsä ja siskonsa kanssa. Isä on kaupungilla töissä ja äitinsä oli ensiaputyöntekijä ennen kuolemaansa. Altistuttuaan mutaatiokaasulle Virgil huomasi pian hallitsevansa sähköä ja kykenevänsä manipuloimaan metallisia esineitä. Tämän myötä Virgil otti salaiseksi henkilöllisyydekseen Staticin ja ryhtyi supersankariksi.
Richie Foley/Gear on Virgilin paras kaveri koulussa ja vapaa-ajalla. Hän kehotti ystäväänsä ryhtymään sankariksi, kun Virgil kertoi hänelle kyvyistään. Sittemmin Richie on toiminut Staticin apulaisena sankaritehtävissä ja hankkinut myös itselleen salaisen henkilöllisyyden Gear, kun hän toimii Staticin apulaisena. Richie muun muassa kehittelee kaikki aseet Staticille.
Äänirooleissa

| 0 | 1 | 2 |
| --- | --- | --- |
|  Phil LaMarr  | … |  Virgil Hawkins/Static, Tracy McGrady, Vihreä Lyhty   |
|  Jason Marsden  | … |  Richie Foley/Gear   |
|  Danica McKellar  | … |  Freida Goren   |
|  Kevin Michael Richardson  | … |  Robert Hawkins, sivuäänet   |
|  Michèle Morgan  | … |  Sharon Hawkins   |
|  Crystal Scales  | … |  Daisy Watkins   |
|  Maria Canals  | … |  Shelly Sandoval, Haukkatyttö   |
|  Tia Texada  | … |  Talon, Rita Velasquez   |
|  Gary Sturgis  | … |  Ebon   |
|  Matt Ballard  | … |  Carmen Dillo, Junior/Omnifarious   |
|  Danny Cooksey  | … |  Hotstreak   |
|  Kerrigan Mahan  | … |  Edwin Alva   |
|  Kimberly Brooks  | … |  Puff, Madelyn Spaulding   |
|  Brian Tochi  | … |  Shiv   |
|  Kadeem Hardison  | … |  Rubberband Man   |
|  Bumper Robinson  | … |  Derek Barnett/D-Struct, Slipstream, Royce Axelrod, Tech, Troy/Chainlink   |
Vastaanotto ja arvostelu

Wizard Magazine listasi vuonna 2001 Static Shockin sijalle 87 laatimassaan kautta aikain sadan parhaan animaatiosarjan listalla.
Oheistuotteet > Videopelit

Juuri ennen sarjan päättymistä Vicarious Visionsin kehittämä ja Midway Gamesin julkaisema Static Shock ilmestyi ainoastaan Game Boy Advancelle 3. toukokuuta 2004.
Oheistuotteet > Kirjat

Kirjoja kustantava Scholastic julkaisi 1. syyskuuta 2004 kirjat Static Shock Chapter Book #1 – Double Trouble ja Static Shock Chapter Book #2 – Soul Power. Ensimmäinen kirja oli suunnattu 4–8-vuotiaille ja toinen 9–12-vuotiaille, ja ne pohjautuivat sarjan samannimisiin jaksoihin.
Oheistuotteet > Videot/DVD:t

Ensimmäisen videon julkaisi Warner Home Video 28. syyskuuta 2004 nimellä Static Shock – The New Kid, joka sisälsi sarjan ensimmäisen tuotantokauden kaikki jaksot. Sitä ennen Warner Home Video oli ilmoittanut julkaisevansa samana päivänä myös DVD:lle ensimmäisen kauden jaksot, jotka julkaistiin VHS:lle. 26. helmikuuta 2005 sarjasta julkaistiin mini-DVD The New Kid, joka käsitti sarjan kolme ensimmäistä jaksoa.
Poranterä

Erilaisia poria.
Pora eli poranterä on poraamisessa käytettävä työkalu, joka lastuaa porattavaa materiaalia kuten puuta tai metallia. Puuporat poikkeavat muodoltaa metallin työstöön valmistetuista porista. Isompia reikiä porattaessa huomioidaan porakoneen istukan koko tai täytyy käyttää poraa, jossa on kavennettu varsi. Teollisuuden käyttämät porat voivat olla rakenteeltaan poikkeavia. Kiviporat on suunniteltu reikien tekemiseen tiilestä tai betonista tehtyihin rakenteisiin. Kiviporissa on yleensä "isku" -toiminto. Isompien reikien tekoon voi käyttää reikäsahaa.
Perdita Weeks

| Perdita Weeks> Henkilötiedot |
| --- | --- |
Syntynyt: 25. joulukuuta 1985 (ikä 38) Cardiff, Wales, Yhdistynyt kuningaskunta
Ammatti:  näyttelijä
Puoliso:  Kit Frederiksen (vih. 2012)
Lapset:  2
Aiheesta muualla
IMDb 
AllMovie
Perdita Rose Annunziata Weeks (s. 25. joulukuuta 1985) on brittiläinen näyttelijä. Hän syntyi South Glamorganissa, Walesissa. Weeks suoritti opintonsa Roedean Schoolissa ja opiskeli taidehistoriaa Courtauld Institute of Artissa. Hän on Honeysuckle Weeksin nuorempi sisar ja Rollo Weeksin vanhempi sisar.
Filmografia

| Vuosi | Nimi | Rooli | Muuta |
| --- | --- | --- | --- |
| 1993 | Goggle-Eyes | Judith Killan | Televisiominisarja |
| 1995 | Loving | Moira | Televisioelokuva |
| 1995 | The Shadowy Third | Dottie | Televisioelokuva |
| 1996 | The Cold Light of Day | Anna Tatour |  |
| 1996 | Robert Rylands’ Last Journey | Sue |  |
| 1996 | Hamlet | Second Player |  |
| 1997 | Rag Nymph | Young Millie | Kaksi jaksoa: ”episode 1.1”, ”episode 1.2” |
| 1997 | Spice World | Evie |  |
| 2000 | The Prince and the Pauper | Lady Jane Grey |  |
| 2002 | Stig of the Dump | Lou | Televisiosarja |
| 2003 | Midsomerin murhat | Hannah Moore | Yksi jakso: ”Death and Dreams” |
| 2004 | Sherlock Holmes: Tapaus silkkisukka | Roberta Massingham | Televisioelokuva |
| 2007–2008 | Tudors | Mary Boleyn | Toistuva rooli |
| 2008 | Eksyin Jane Austenin maailmaan | Lydia Bennet | Televisiominisarja |
| 2009–2009 | Four Seasons | Imogen Combe | Televisiominisarja |
| 2009 | Junction |  | Lyhytelokuva |
| 2009 | Komisario Lewis | Kitten | Yksi jakso: ”Counter Culture Blues” |
| 2010 | Prowl | Fiona |  |
| 2010–2011 | Luvattu maa | Eliza Meyer | Televisiominisarja |
| 2011 | Suuria odotuksia | Clara Pocket | Televisiominisarja |
| 2012 | Titanic | Lady Georgiana Grex | Televisiominisarja |
| 2013 | Flight of the Storks | Sarah Gabbor | Televisiominisarja |
| 2013 | The Invisible Woman – kielletty rakkaus | Maria Ternan | Teatterielokuva |
| 2014 | As Above/So Below | Scarlett Marlowe | Teatterielokuva |
| 2014 | The Great Fire | Elizabeth Pepys | Televisiominisarja |
| 2015 | The Musketeers | Louise | Jakso 2.7: ”A Marriage of Inconvenience” |
| 2016 | Rebellion – verellä ja sydämellä | Vanessa Hammond | Televisiominisarja |
| 2016 | Penny Dreadful | Catriona Hartdegen | Televisiosarja |
| 2018 | Ready Player One | Karen ”Kira” Underwood |  |
| 2018 | Magnum P.I. | Juliet Higgins | Televisiosarja |
Aiheesta muualla

Perdita Weeks Internet Movie Databasessa. (englanniksi)
Perdita Weeks Allmoviessa (englanniksi)
Survival (Grand Funk Railroadin albumi)

| Survival Grand Funk Railroad |
| --- | --- | --- |

Studioalbumin tiedot
 Äänitetty : 2. tammikuuta– 3. maaliskuuta 1971 
 Julkaistu: huhtikuu 1971
 Formaatti: LP, CD
 Tuottaja(t): Terry Knight
 Tyylilaji: hard rock blues rock
 Levy-yhtiö: Capitol Records
Listasijoitukset
  5. (1. toukokuuta 1971)   6. (1971)   9. (9. lokakuuta 1971)
Grand Funk Railroadin muut julkaisut
| Live Album 1970 | Survival 1971 | E Pluribus Funk 1972 |
Survival on yhdysvaltalaisen Grand Funk Railroad -yhtyeen huhtikuussa 1971 julkaistu neljäs studioalbumi. Singleinä julkaistiin coverit "Feelin' Alright" (Traffic) sekä "Gimme Shelter" (The Rolling Stones).
Kappaleet

A-puoli
Country Road – 4.22 (säv. Mark Farner)
All You've Got Is Money – 5.16 (säv. Farner)
Comfort Me – 6.48 (säv. Farner)
Feelin' Alright – 4.26 (säv. Dave Mason)
B-puoli
I Want Freedom – 6.18 (säv. Farner)
I Can Feel Him tn the Morning – 7.15 (säv. Don Brewer/Farner)
Gimme Shelter – 6.29 (säv. Mick Jagger/Keith Richards)
Kappaleet > Bonuskappaleet vuoden 2002 painoksella

I Can't Get Along with Society
Jam (Footstompin' Music)
Country Road (editoimaton alkuperäinen versio)
All You've Got Is Money (editoimaton alkuperäinen versio)
Feelin' Alright (editoimaton alkuperäinen versio)
Kokoonpano

Mark Farner – kitara, kosketinsoittimet, huuliharppu, laulu
Don Brewer – rummut, laulu
Mel Schacher – bassokitara
Tabea Zimmermann

Tabea Zimmermann
Tabea Zimmermann (s. 8. lokakuuta 1966 Lahr) on saksalainen alttoviulisti. Hän on yksi suhteellisen harvoista alttoviulisteista, jotka ovat saaneet kansainvälistä kriitikkojen arvostusta ja suuren ihailijajoukon[lähde? ]. Zimmermann on esiintynyt muiden muassa Berliinin filharmonikkojen, Leipzigin Gewandhaus-orkesterin ja Orchestre de la Suisse Rmoanden kanssa. Zimmerman on myös esittänyt lukuisia hänelle sävellettyjä teoksia, joiden joukossa ovat György Ligetin sooloalttoviulusonaatti (kantaesitetty 1994) sekä muita kappaleita Heinz Holligerilta, Wolfgang Rihmiltä, Sally Beamishilta, Georges Lentzilta ja Josef Talilta. Zimmermannin ohjelmistoon kuuluu myös perinteisiä teoksia muiden muassa Johann Sebastian Bachilta, Wolfgang Amadeus Mozartilta, Ludwig van Beethovenilta, Richard Straussilta, Edward Elgarilta, Ralph Vaughan Williamsilta, Max Bruchilta, Paul Hindemithiltä ja Alfred Schnittkeltä. Zimmermann on levyttänyt lukuisille levymerkeille, joihin ovat kuuluneet Deutsche Grammophon, EMI, Harmonia Mundi ja Naxos.
Zimmermann aloitti alttoviulunsoiton opinnot kolmevuotiaana ja lisäksi pianonsoiton viiden vuoden iässä. 13-vuotiaana hän pääsi Musikhochschule Freiburgiin opiskelemaan Ulrich Kochin johdolla. Myöhemmin hän opiskeli Salzburgin Mozarteumissa pääopettajanaan Sándor Végh. Hän voitti huomattavissa kilpailuissa ensipalkintoja alkaen vuodesta 1982. Suurten eurooppalaisten ja israelilaisten orkesterien kanssa tehdyn yhteistyön lisäksi Zimmermann on esiintynyt myös kamarimuusikkona muiden muassa Gidon Kremerin, Pamela Frankin ja Steven Isserlisin kanssa. Hän on toiminut opetustehtävissä Musikhochschule Saarbrückenissä (vuodesta 1987), Frankfurtin musiikkiyliopistossa (vuodesta 1994) ja Hanns Eisler -musiikkiakatemiassa (vuodesta 2002).
Zimmermann on ollut Arcanto-kvartetin jäsenenä. Kokoonpano debytoi Stuttgartissa vuonna 2004. Myös myöhemmät kvartetin esiintymiset olivat menestyksekkäitä, ja vuonna 2007 kokoonpano julkaisi Harmonia Mundille levytyksen Béla Bartókin viidennestä ja kuudennesta kvartetosta. Solistina Zimmermannin levytyksiin lukeutuu Myrios Classicsin vuonna 2009 julkaistu CD, joka koostuu Max Regerin alttoviulumusiikista ja J. S. Bachin sellomusiikin sovituksista.
Zimmermann voitti Accademia Musicale Chigianan kansainvälisen palkinnon. Tammikuussa 2020 hänelle myönnettiin Ernst von Siemens -musiikkipalkinto. Zimmermann on kapellimestari David Shallonin leski ja meni myöhemmin naimisiin kapellimestari Steven Sloanen kanssa.
Aiheesta muualla

Viralliset sivut (saksaksi), (englanniksi)
Tachymenoides

Tachymenoides on tarhakäärmeiden heimoon kuuluva käärmesuku, johon kuuluu laji Tachymenoides affinis sekä vuonna 2023 löydetty uusi laji Tachymenoides harrisonfordi, joka nimettiin näyttelijä Harrison Fordin mukaan. Molempia lajeja tavataan Perussa.
Tabernasin aavikko

Kuvaa Tabernasin aavikolta
Tabernasin aavikko on kuiva alue 37 kilometriä Almerían kaupungista pohjoiseen Almerían maakunnassa, Espanjassa. Alueella sataa vettä vain noin 248 mm vuodessa, minkä takia sitä sanotaan joskus Euroopan ainoaksi todelliseksi aavikoksi.
Tabernasin aavikko on geologisesti kiinnostava, sillä siellä aavikoitumisen ja eroosion jäljet ovat selvästi nähtävissä. Aavikkoalueella on syviä rotkoja, jotka muodostuvat, kun harvinaiset sateet täyttävät väliaikaiset jokiuomat.
Elokuvantekijöitä on Tabernasiin houkutellut samanlainen ilmasto ja ympäristö kuin Pohjois-Amerikan lounaisosien aavikoilla. Tabernasiin onkin rakennettu muutamia villin lännen lavastekyliä, joissa on kuvattu mm. Sergio Leonen elokuvia Kourallinen dollareita ja Hyvät, pahat ja rumat.
Aiheesta muualla

Kuvia tai muita tiedostoja aiheesta Tabernasin aavikko Wikimedia Commonsissa
Susanna Välimäki

| Susanna Välimäki> Henkilötiedot |
| --- | --- |
Koko nimi:  Susanna Suvi Tuulia Välimäki
Syntynyt: 1970 (ikä 53–54) Turku
Kansalaisuus:  Suomi
Arvonimi: professori
Koulutus ja ura
Tutkimusalue:  musiikkitiede
Susanna Suvi Tuulia Välimäki (s. 1970 Turku) on suomalainen musiikkitieteilijä, filosofian tohtori ja Helsingin yliopiston taiteiden tutkimuksen professori.
Elämä ja ura

Välimäki väitteli tohtoriksi Helsingin yliopistossa vuonna 2005 aiheenaan Subject Strategies in Music: A Psychoanalytic Approach to Musical Signification. Välimäen erikoisaloja ovat kulttuurinen musiikintutkimus, musiikkianalyysi ja audiovisuaalisen musiikin tutkimus. Kirjastaan Miten sota soi? Sotaelokuva, ääni ja musiikki (2008) hän sai Tampere University Pressin Vuoden kirja -palkinnon. Kirjastaan Syötävät sävelet: Vieraana säveltäjien pöydissä (2017) hänet palkittiin Kirja à la carte -kunniamaininnalla. Välimäki oli myös Vuoden Tiedekynä -palkintoehdokkaana vuonna 2017 yhdessä Juha Torvisen kanssa kirjoittamallaan artikkelilla ”Stockhausenin Helikopteri-jousikvartetto ja käsitemusiikin haaste”. Välimäen yhdessä historioitsija Nuppu Koivisto-Kaasikin kanssa kirjoittama kirja Sävelten tyttäret: Säveltävät naiset Suomessa 1800-luvulta 1900-luvulle on ollut ehdokkaana Ylen Vuoden Musiikkiteoksi (2023) sekä Vuoden historiateokseksi (2023).
Välimäki työskenteli Helsingin yliopiston musiikkitieteen oppiaineessa ja elokuusta 2011 alkaen yliopistonlehtorina Turun yliopiston musiikkitieteen oppiaineessa. Vuonna 2020 hänet nimitettiin taiteiden tutkimuksen apulaisprofessoriksi ja vuonna 2023 taiteiden tutkimuksen professoriksi Helsingin yliopistoon.
Tutkimuksen lisäksi Välimäki toimii yleistajuisena musiikkikirjoittajana, asiantuntijana ja kriitikkona, ja hän on ollut muun muassa Rondo-lehden kolumnisti. Vuosina 2006–2008 Välimäki toimi reaaliaikaisena kriitikkona Yleisradion Radion sinfoniaorkesterin konsertteja esittävässä Kausikortti-televisio-ohjelmassa. Yhdessä toimittaja ja musiikkitieteilijä Janne Palkiston kanssa hän on esiintynyt Yleisradion Syötävät sävelet -televisiosarjassa sekä samannimisessä radio-ohjelmassa vuodesta 2017 alkaen. Musiikki-lehden päätoimittajana Välimäki toimi vuodet 2004–2007.
Välimäen puoliso on musiikkitieteilijä Juha Torvinen.
Julkaisuja

Subject Strategies in Music: A Psychoanalytic Approach to Musical Signification. Helsinki–Imatra: International Semiotics Institute, 2005. Väitöskirja. Teoksen verkkoversio. (Arkistoitu – Internet Archive)
Miten sota soi? Sotaelokuva, ääni ja musiikki. Tampere: Tampere University Press, 2008. Teoksen verkkoversio (PDF).
Muutoksen musiikki: Pervoja ja ekologisia utopioita audiovisuaalisessa kulttuurissa. Tampere: Tampere University Press, 2015. Teoksen verkkoversio (Arkistoitu – Internet Archive) (PDF).
Syötävät sävelet: Vieraana säveltäjien pöydissä. Helsinki: Kirjapaja, 2017.
Välimäki, Susanna – Koivisto-Kaasik, Nuppu: Sävelten tyttäret: Säveltävät naiset Suomessa 1800-luvulta 1900-luvulle.  (Historiallinen Arkisto, 154)  Helsinki:  Suomalaisen Kirjallisuuden Seura, 2023.  ISSN 0073-2540.  ISBN 978-951-858-596-4.  Teoksen verkkoversio.
Palkintoja

Tampereen yliopistopaino: Vuoden kirja (2008) teoksesta Miten sota soi? Sotaelokuva, ääni ja musiikki
Humanitas: Vuoden opettaja (2013), Turun yliopiston humanistisen tiedekunnan opiskelijoiden edunvalvontajärjestön opettajapalkinto
Kirja à la carte -kunniamaininta (2017) teoksesta Syötävät sävelet: Vieraana säveltäjien pöydissä
Vuoden tiedekynä -palkintoehdokas (2017) Juha Torvisen kanssa kirjoitetusta artikkelista ”Stockhausenin Helikopteri-jousikvartetto ja käsitemusiikin haaste” (Niin & Näin 3/2015)
Ylen Vuoden Musiikkiteko -palkintoehdokas (2023) Nuppu Koivisto-Kaasikin kanssa kirjoitetusta tiedekirjasta Sävelten tyttäret: Säveltävät naiset Suomessa 1800-luvulta 1900-luvulle
Vuoden Historiateos -palkintoehdokas (2023) Nuppu Koivisto-Kaasikin kanssa kirjoitetusta tiedekirjasta Sävelten tyttäret: Säveltävät naiset Suomessa 1800-luvulta 1900-luvulle
Kirjallisuutta

Mononen, Sini ym. (toim.): Musiikki ja merkityksenanto: Juhlakirja Susanna Välimäelle.  (Acta Musicologica Militantia, 4)  Helsinki:  Tutkimusyhdistys Suoni, 2020.  ISSN 2490-0540.  ISBN 978-952-69134-5-2.
Portugalin ralli 1983

|  Portugalin ralli 1983 |
| --- | --- |
 3. osakilpailu 12 osakilpailusta kaudella 1983. 
Ajankohta:  2. maaliskuuta – 5. maaliskuuta 1983
Pituus:  43 erikoiskoetta, 643 km


Palkintokoroke
Voittaja:   Hannu Mikkola    Arne Hertz  (Audi Sport)
Toinen:   Michèle Mouton    Fabrizia Pons  (Audi Sport)
Kolmas:   Walter Röhrl    Christian Geistdörfer  (Martini Racing)
Portugalin ralli 1983 (viralliselta nimeltään 17. Rallye de Portugal - Vinho do Porto) oli rallin maailmanmestaruussarjan kilpailu kaudella 1983. Kilpailu järjestettiin 2. maaliskuuta – 5. maaliskuuta 1983 Estorilissa. Kilpailu oli kauden kolmas ja erikoiskokeiden yhteispituus oli 643 kilometriä.
Tulokset

| Sija | Kuljettaja | Kartanlukija | Auto | Aika | Ero |  |
| --- | --- | --- | --- | --- | --- | --- |
| 1 |  Hannu Mikkola |  Arne Hertz | Audi Quattro A1 | 7:17.24 | 0.0 |  |
| 2. |  Michèle Mouton |  Fabrizia Pons | Audi Quattro A1 | 7:18.19 | +0.55 |  |
| 3. |  Walter Röhrl |  Christian Geistdörfer | Lancia Rally 037 | 7:19.14 | +1.50 |  |
| 4. |  Markku Alén |  Ilkka Kivimäki | Lancia Rally 037 | 7:24.29 | +7.05 |  |
| 5. |  Adartico Vudafieri |  Maurizio Perissinot | Lancia Rally 037 | 7:41.49 | +24.25 |  |
| 6. |  Antonio Zanini |  Victor Sabater | Talbot Sunbeam Lotus | 7:50.29 | +33.05 |  |
| 7. |  Franz Wittmann |  Peter Diekmann | Audi Quattro A1 | 7:53.56 | +36.32 |  |
| 8. |  Terry Kaby |  Rob Arthur | Nissan 240RS | 7:54.08 | +36.44 |  |
| 9. |  Joaquim Santos |  Miguel Oliveira | Ford Escort RS1800 | 8:16.38 | +59.14 |  |
| 10. |  Georg Fischer |  Michael Weinzierl | Mitsubishi Lancer Turbo | 8:27.52 | +1:10.28 |  |
Lähde:
Sulkalatvat

| Sulkalatvat |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Kladi::  Asteridit
Lahko::  Dipsacales
Heimo::  Kuusamakasvit
Suku::  Sulkalatvat Pterocephalus  Vaill. ex Adans.
Katso myös
   Sulkalatvat Commonsissa 
Infobox OKNimi-testi OK: 
Sulkalatvat (Pterocephalus) on kuusamakasveihin, aiemmin purtojuurikasveihin, kuuluva kasvisuku. Suvussa on 33 lajia ruohoja tai varpumaisia kasveja, joita esiintyy Välimeren alueella, Kanariansaarilla, Länsi-Aasiassa ja muutamissa Afrikan maissa.
Lajeja

Sulkalatvoihin kuuluu suomeksi nimetyt lajit:
kanariansulkalatva (Pterocephalus dumetorum (Brouss.) Coult.) – Kanariansaarilla
teidensulkalatva (Pterocephalus lasiospermus Link) – Kanariansaarilla
kreikansulkalatva (Pterocephalus perennis Coult. tai Pterocephalus pterocephala) – Kreikassa
palmansulkalatva (Pterocephalus porphyranthus Svent.) – Kanariansaarilla
anagansulkalatva (Pterocephalus virens Webb & Berth.) – Kanariansaarilla.
Aiheesta muualla

Finto: Kassu – Kasvien suomenkieliset nimet: Pterocephalus
Suomen erämaalaki

Luonnonsuojelu
Lainsäädäntö
Ramsarin kosteikkosopimus 1971
Euroopan talousyhteisö 1979–1992
Euroopan yhteisö 1992–
lintudirektiivin I liite
luontodirektiivin II, III, IV ja IV (a) liite
Suomen luonnonsuojelulainsäädäntö
erämaalaki
koskiensuojelulaki
luonnonsuojelulaki
lehtojensuojeluasetus
Suomen luonnonsuojeluohjelmat
Ympäristöhallinto
Ympäristöministeriö
Suomen ympäristökeskus
Ympäristöjärjestöjä
BirdLife International
Euroopan eläintarha- ja akvaariojärjestö
Greenpeace
Luonto-Liitto
Kansainvälinen luonnonsuojeluliitto
Suomen luonnonsuojeluliitto
WWF
Luonnonsuojelualueet
luonnonpuistot
kansallispuistot
Natura 2000 -alueet (ml. Ramsar-alueet)
Teemasivu
Suomen erämaalaki (SDK 62/1991) on erityislaki, joka kohdistuu Lapissa oleviin erämaihin. Vastuuministeriönä toimii Suomen ympäristöministeriö.
Lain tarkoituksena on perustaa erämaa-alueita alueiden erämaaluonteen säilyttämiseksi, saamelais­kulttuurin ja luontaiselinkeinojen turvaamiseksi sekä luonnon monipuolisen käytön ja sen edellytysten kehittämiseksi.